# Init

Ti Init | Ti Init |
| Panagpalpaliiw a datos |
| Natimbeng a kaadayo manipud iti Daga | 1 au ≈ 1.496×108 km 8 min 19 s iti kapardas ti lawag |
| Kalawag a panakakita (*V*) | −26.74 |
| Patingga a kinadakkel | 4.83 |
| Espektral a pannakaidasig | G2V |
| Metalasidad | *Z* = 0.0122 |
| Angular a kadakkel | 31.6–32.7 minminuto iti arko |
| Dagiti pangilasin | Solar |
| Dagiti panangilasin a maipapan iti panagliklikmut |
| Natimbeng a kaadayo manipud iti bugas ti Nagririmpuok a Bitbituen | ≈ 2.7×1017 km 27,200 lawag-tawtawen |
| Galaktiko a paset ti panawen | (2.25–2.50)×108 a tawen |
| Belosidad | ≈ 220 km/s (panagliklikmut iti lawlaw ti Nagririmpuok a Bitbituen) ≈ 20 km/s (relatibo iti agpakatengnga a belosidad dagiti sabali a bituen iti estelar a kaarruba) ≈ 370 km/s (relatibo iti Kosmiko a mikrooda a lugar iti likud a radiasion) |
| Dagiti pisikal a pannakaidasig |
| Ekuatorial a rayos | 695,700 km 109 R\_Daga |
| Ekuatorial a palikaw | 4.379×106 km 109 × Daga |
| Pannakadalumpinas | 9×10−6 |
| Kalawa ti rabaw | 6.09×1012 km2 12,000 × Daga |
| Tomo | 1.41×1018 km3 1,300,000 × Daga |
| Masa | (1.98855±0.00025)×1030 kg 333,000 Masa ti Daga |
| Natimbeng a densidad | 1.408 g/cm3 0.255 × Daga |
| Densidad ti tengnga (naimodelo) | 162.2 g/cm3 12.4 × Daga |
| Ekuatorial a gabidad ti rabaw | 274.0 m/s2 27.94 *g* 27,542.29 *cgs* 28 × Daga |
| Moment of inertia factor | 0.070 (karkulo) |
| Belosidad ti panagtalaw (manipud iti rabaw) | 617.7 km/s 55 × Daga |
| Temperatura | Tengnga (naimodelo): 1.57×107 K Potoespero (epektibo): 5,772 K Corona: ≈ 5×106 K |
| Luminosidad (Lsol) | 3.828×1026 W ≈ 3.75×1028 lm ≈ 98 lm/W epikasia |
| Natimbeng a kinaraniag (Isol) | 2.009×107 W·m−2·sr−1 |
| Tawen | ≈ 4.6-bilion a tawtawen |
| Dagiti pannakaidasig ti panagtayyek |
| Batuag a panagtayyek | 7.25° (iti ekliptiko) 67.23° (iti galaktiko a plano) |
| Kanawan a panagpangato of North pole | 286.13° 19 h 4 min 30 s |
| Deklinasion ti Amianna nga Ungto | +63.87° 63° 52' Amianan |
| Sideral a panagliklikmut a panawen (iti ekuador) | 25.05 d |
| (iti 16° latitud) | 25.38 d 25 d 9 h 7 min 12 s |
| (kadagiti ungto) | 34.4 d |
| Kinapardas a panagpalpalikmut (iti ekuador) | 7.189×103 km/h |
| Potoesperiko a pakabuklan (babaen ti masa) |
| Hidrohenio | 73.46% |
| Helio | 24.85% |
| Oksiheno | 0.77% |
| Karbon | 0.29% |
| Landok | 0.16% |
| Neon | 0.12% |
| Nitrohenio | 0.09% |
| Silicon | 0.07% |
| Magnesio | 0.05% |
| Asupre | 0.04% |

Ti **Init** ket isu ti bituen iti tengnga iti Sistema a Solar. Daytoy ket gangani a nagtimbukel ken nabuklan ti napudot a plasma a nailaga kadagiti magnetiko a lugar. Addaan ti diametro ti agarup a 1,392,000 km, agarup a 109 a dakdakkel ngem ti Daga, ken addaan ti masa a (agarup a 2×1030 kilograms, 330,000 a dakdakel ngem ti daga) a mangbukel daytoy ti agarup a 99.86% iti dagup a masa iti Sistema a Solar.
Ti panaka-kimiko, agarup a tallo a pagkatlo iti masa ti Init ket nabuklan iti Hidróheno,a dagiti nabati ket kaaduan a helio. Dagiti nabati (1.69%, nupay kasta daytoy ket agarup a 5,628 a dakdakkel ngem ti masa ti Daga) ket binuklan dagiti nadagsen nga elemento, a mairaman ti Oksíheno, karbon, neon ken landok, ken dadduma pay.

Ti nailangitan a panakaidasig ti Init, a naibatay ti espektral a klase, ket G2V, ken di-pormal a nainaganan a kas ti *duyaw nga ansisit*, gapu ta ti makita a panagsilnagna ket kapigsaan iti duyaw a berde a paset iti espektro ken ngem nupay kasta ti marisna ket puraw, manipud ti rabaw ti Daga daytoy ket agparang a kas duyaw gapu ti atmospera a panakaiwarwaras iti asul a lawag.
Iti espektral a klase nga etiketa, ti *G2* ket mangitudo ti bukodna a rabaw a temperatura iti agarup a 5778 K (5505 °C), ken ti *V* a mangitudo ti Init, a kasla kapada dagiti bitbituen, ket maysa a nangruna a panagsasaruno a bituen, ken isu a daytoy ket agaramid ti bukodna nga enrhia babaen ti nuklear a panaglunag iti hidroheno nga nuklei inti helio. Iti bugasna, ti Init ket aglunag kadagiti 620 a riwriw a metriko a tonelada iti hidroheno iti tunggal maysa a segundo. Naikapanunutan idi dagiti astronomo a daytoy ket maysa a bassit ken saan a naisangyan a bituen, ti Init tattan ket naikapanunutanen a naranraniag iti agarup a 85% kadagiti amin a bituen iti Nagririmpuok a Bitbituen nga ariwanas, a kaaduan kadagitoy ket dagiti nalabbaga nga ansisit. Ti patingnga a kadakkel iti init ket +4.83; nupay kasta, a kas ti kaasitgan a bituen iti Daga, ti Init ket isu ti karaniagan a banag iti langit nga adda iti nalawag a kadakkel iti −26.74. Ti napudot a korona ti Init ket agnaynayon a dumakdakkel idiay tangatang a daytoy ket agparpartuat ti solar nga angin, maysa daytoy a waig dagiti nakarga a partikula a gumayat idiay heliopause kadagiti agarup a 100 nga astronomicko a paset. Ti labutab iti interestelar a pamay-an a pinorma babaen ti solar nga angin, ti heliospera, ket isu ti kadakkelan nga agnanayon a patakder idiay Sistema a Solar.

Ti Init ket agdama nga agbanbaniaga babaen ti Lokal nga Interestelar nga Ulep iti sona ti Lokal a Labutab, iti kaunegan ti barakus iti Orion nga Ima iti Nagririmpuok a Bitbituen nga ariwanas. Kadagiti 50 a kaasitgan a nailangitan a sistema iti uneg ti 17 a lawag a tawtawen manipud ti Daga (a ti kaasitgan ket ti nalabbaga nga ansisit a nanaganan ti Proxima Centauri iti agarup a 4.2 a lawag a tawtawen a kaadayo), ti Init ket maikapat ti ranggo babaen ti masa.
Ti Init ket palikmutenna ti tengnga iti Magririmpuok a Bitbituen iti kaadayo kadagiti agarup a 24000–26000 lawag a tawen manipud ti galaktiko a sentro, a mangleppas ti maysa nga agpakanawan a panaglikmuta, a kas makita manipud kadagiti galaktiko nga amianan nga ungto, iti agarup a 225–250 a riwriw a tawtawen. Gapu ta ti ariwanas tayo ket aggungunay iti respeto iti kosmiko a mikroonda a radiasion ti lugar iti likud (CMB) iti turong iti konstelasion a Hidra iti kapardas iti 550 km/s, ti pagbanagan a kapardas ti Init a mainaig iti CMB ket agarup a 370 km/s iti turong iti Abut wenno Leo.

Ti natimbengan a kaadayo iti Init manipud ti Daga ket agarup a 149.6 a riwriw a kilometro (1 AU), ngem ti kaadayo ket agdumaduma no ti Daga ket aggunay manipud ti perihelion iti Enero aginggana ti aphelion iti Hulio. Iti daytoy a natimbengan a kaadayo, ti lawag ket agbaniaga manipud ti Init aginggana ti Daga iti agarup a 8 minutos ken 19 a segundo. Ti enerhia iti daytoy a lawag ti init ket agsuporta kadagiti gangani amin a kita ti biag iti Daga babaen ti potosintesis, ken mangiturong ti klima ken tiempo iti Daga. Ti dakkel a panakaapekta ti Init iti Daga ket nabigbiganen manipud kadagidi prehistoriko a panawen, ken ti Init ket naipanunutan babaen kadagiti nadumaduma a kultura a kas maysa a dios. Ti napudno a sientipiko a panakaawat iti Init ket nabuntog ti panakarang-ayna, ken nasapsapa ngem ti maika-19 a siglo nga adu dagiti nalatakan a sientista ket addada iti bassit a panakaammo iti maipapan ti bagi a panakabukel ken taudan ti enerhia ti Init. Daytoy a panakawat ket agdama pay ti panagrangrang-ayna; adu pay dagiti naumaduma nga anomalia tatta nga aldaw iti tignay ti Init a saan pay a naipalpalawagan.

## Dagiti nagibasaran